Diari Oficial de la Generalitat Valenciana


Sumari del DOGV 4688, del 10-02-2004 (2004/1214)

ORDE de 3 de febrer de 2004, de la Conselleria de Presidència, per la qual es convoquen 2 beques per a la realització de pràctiques professionals de publicitat.
----------------------------------------------------------------------------------------------------------------------------------------------------------------

### Dades del document

Número de DOGV
:   4688

Data del DOGV
:   10-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1214


Data del document
:   03-02-2004

Organisme emissor
:   Conselleria de Presidència

Tipus de document
:   Ordre

Descriptors 

:   * professió de la comunicació
    * suport econòmic
    * ajuda pública
    * publicitat
    * assignació per estudis

ORDE de 3 de febrer de 2004, de la Conselleria de Presidència, per la qual es convoquen 2 beques per a la realització de pràctiques professionals de publicitat. [2004/1214]
  
La Conselleria de Presidència, en el marc de la política dirigida a la millora i especialització dels professionals de la comunicació, convoca la concessió de beques perquè els jóvens puguen accedir a la realització de pràctiques professionals de la comunicació publicitària.
  
L'anterior actuació es troba arreplegada en els objectius i activitats del Programa 462.20, i hi ha prou consignació pressupostària en el Pressupost de la Generalitat Valenciana per a l'exercici de 2004 i si és procedent de 2005.
  
En virtut de les facultats que em conferixen l'article 47.11 de la Llei d'Hisenda Pública, l'article 6 del Decret 111/2003, del Consell de la Generalitat, pel qual s'aprova el Reglament Orgànic i Funcional de la Conselleria de Presidència de la Generalitat Valenciana així com l'article 35 e) de la Llei 5/1983, de 30 de desembre, de Govern Valencià, a més del que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
1. Procedir a la convocatòria de 2 beques per a realitzar estudis i investigació i completar les pràctiques professionals en matèria de publicitat.
  
2. Aprovar les bases que s'adjunten, que han de regir la convocatòria.
  
3. L'import de les beques serà finançat a càrrec del capítol IV, línia T2400000, del Programa 462.20 del Pressupost de la Generalitat Valenciana per a 2004 i 2005, per una quantia màxima de tretze mil set-cents euros (13.700 euros).
  
4. Contra esta orde, que posa fi a la via administrativa, es podrà interposar potestativament un recurs de reposició davant de l'òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciós Administrativa. Tot això sense perjuí que s'utilitze qualsevol altra via que es considere oportuna.
  
València, 3 de febrer de 2004.
  
El conseller de Presidència
  
ALEJANDRO FONT DE MORA TURÓN
  
Bases de la convocatòria per a la concessió de 2 beques per a la realització de pràctiques professionals de publicitat
  
1. Objecte.
  
Les beques tenen per objecte la realització d'estudis i investigació i completar les pràctiques professionals en matèria de publicitat.
  
2. Nombre i destinació de les beques.
  
Es convoquen 2 beques per a la realització de pràctiques de publicitat, amb destiació en la Direcció General de Promoció Institucional de la Conselleria de Presidència.
  
3. Dotació, duració i pagament de les beques.
  
La dotació de cada una de les beques és de cinc-cents setanta euros amb huitanta-tres cèntims bruts mensuals (570,83 euros).
  
El període de benefici de les beques, serà de 12 mesos, comptats a partir de l'1 d'abril de 2004.
  
L'import de les beques s'abonarà mensualment, previ certificat de la directora general de Promoció Institucional.
  
4. Requisits.
  
Els aspirants hauran de reunir el requisit de llicenciat/a en Ciències de la Informació branca de Publicitat i Relacions Públiques, o llicenciat en Publicitat i Relacions Públiques, i en tot cas s'ha d'acomplir el dit requisit de titulació, com a màxim, en la data de finalització de presentació d'instàncies.
  
5. Formalització de les sol·licituds.
  
El model de sol·licitud estarà a disposició de les persones interessades en els següents punts:
  
- Registre General de la Presidència de la Generalitat Valenciana, c/ Historiador Chabás, 2 - 46047 València.
  
- Delegació Territorial del Consell de la Generalitat Valenciana a València, c/ Gregorio Gea, 27 € 46816 València.
  
- Delegació Territorial del Consell de la Generalitat Valenciana a Castelló, c/ Major, 78 € 12645 Castelló de la Plana.
  
- Delegació Territorial del Consell de la Generalitat Valenciana a Alacant, av. Dr. Gadea, 10 € 03100 Alacant.
  
Els/es candidats/es hauran de presentar-ho degudament complimentat en el Registre siti en cada una de les direccions indicades o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aportant la següent documentació:
  
a) Títol de llicenciat.
  
b) Currículum.
  
c) Fotocòpia compulsada del DNI.
  
d) Expedient acadèmic.
  
e) Declaració jurada de no tindre relació laboral que supose una activitat semblant o que impedisca el compliment de les seues obligacions com a becari i de no ser beneficiari de cap altra beca per a la mateixa o semblant activitat.
  
f) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.
  
Tots els documents s'acreditaran per mitjà de compulsa, en el moment de la presentació de les sol·licituds.
  
6. Termini de presentació de les sol·licituds.
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
7. Procés de selecció
  
Per a l'examen de les sol·licituds de beques es constituirà una comissió avaluadora, integrada pels membres següents :
  
- Presidenta: senyora Dora Ibars Sancho, directora general de Promoció Institucional.
  
- Vocal: la senyora Elvira Martinez Fernández, cap del Servici de Publicitat i Gestió.
  
- Vocal: la senyora Carmen Giner Conejos, tècnica de la Direcció General de Promoció Institucional
  
- Vocal: el senyor José Ramón Vallés Menosi, tècnic de la Direcció General de Promoció Institucional.
  
- Secretària: senyora Mª Piedad Sanz Solera, administrativa de la Direcció General de Promoció Institucional, que actuarà amb veu però sense vot.
  
La comissió podrà estar assessorada pel personal tècnic o professional que es considere necessari i que podrà assistir a les sessions amb veu però sense vot. Així mateix, podrà convocar als candidats que estime convenient per a comprovar, per mitjà d'entrevista, aquells aspectes o mèrits adduïts que jutge d'interés.
  
La selecció dels/es becaris/es vindrà donada per la puntuació obtinguda per l'aplicació del barem següent:
  
a) Expedient acadèmic: un màxim de 6 punts en funció de la nota mitja obtinguda en l'expedient acadèmic, d'acord amb l'escala següent:
  
Nota mitja 5: 1 punt
  
Nota mitja 6: 2 punts
  
Nota mitja 7: 3 punts
  
Nota mitja 8: 4 punts
  
Nota mitja 9: 5 punts
  
Nota mitja 10:6 punts
  
Les fraccions corresponents a les notes mitges s'arredoniran per excés en el cas de ser estes superiors a 0'5.
  
b) Coneixement de valencià: un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
  
Nivell oral: 0'75 punts
  
Nivell elemental: 1'50 punts
  
Nivell mitjà: 2'25 punts
  
Nivell superior: 3 punts
  
c) Coneixements d'altres idiomes comunitaris: un màxim d'1 punt segons les següents especificacions:
  
I. Només tindran validesa els títols expedits per les escoles oficials d'idiomes radicades en territori espanyol.
  
II. Cada curs superat es puntuarà amb 0'10 punts, amb el màxim total d'1 punt per al conjunt dels idiomes i cursos acreditats.
  
d) Entrevista: un màxim de 7 punts. En l'entrevista es valorarà l'experiència professional i coneixements de l'administració autonòmica.
  
Finalitzat el procés selectiu, la comissió elaborarà una proposta de concessió de beques que serà tramitada per a la seua resolució en un termini no superior a quinze dies, i dita proposada contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se per renúncia o abandó.
  
8. Concessió.
  
Les beques seran adjudicades per resolució del conseller de Presidència, a la vista de la proposta de la comissió avaluadora, en el termini màxim de quatre mesos a partir de la data de publicació de la convocatòria en el Diari Oficial de la Generalitat Valenciana. La no resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
9. Drets, obligacions, tutoria i incidències dels becaris.
  
1. Drets i obligacions:
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
Els/es becaris/es hauran de presentar, en el moment en què comence el benefici de la beca, la documentació acreditativa del compliment de les seues obligacions fiscals i amb la Seguretat Social, i a més la documentació acreditativa que tenen cobertura sanitària, de conformitat amb el que establix l'Orde de 3 de maig de 1996, de la Conselleria d'Economia i Hisenda.
  
La condició de becari no genera cap relació laboral ni administrativa amb la Generalitat Valenciana.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que procedisca d'acord amb la normativa de funció pública.
  
Si els becaris, com a conseqüència del desenrotllament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris.
  
L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
2. Tutoria:
  
El beneficiari de la beca haurà de realitzar les labors que se li assignen d'acord amb l'objecte de la convocatòria i instrucció del responsable directe.
  
Finalitzat el període de beneficic de la beca i previ informe d'assistència, aprofitament i aptitud per part dels servicis corresponents, s'estendrà el certificat de la directora general de Promoció Institucional.
  
3. Incidències:
  
El conseller de Presidència resoldrà les incidències que es produïsquen durant el període de benefici de les beques a proposta de la Direcció General de Promoció Institucional, i podrà deixar sense efecte les mateixes, prèvia audiència a l'interessat, en els següents casos:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.
  
La subsecretària de la Conselleria de Presidència, per mitjà de resolució, i a proposta de la Direcció General de Promoció Institucional, procedirà a cobrir les vacants que pogueren produir-se com a conseqüència de renúncies que deixen vacant el benefici d'una beca, per a la qual cosa es farà servir la borsa de reserva que resulte del procediment de selecció prèviament efectuat i en l'orde establit en la mateixa.
  
10. Consignació pressupostària.
  
A estos efectes, la present convocatòria i la possibilitat de concessió de les beques es condicionen a la previsió del crèdit adequat i suficient en el Pressupost de la Generalitat Valenciana per a 2004 i 2005 capítol IV, línia T2400000, del programa 462.20, i el seu import global màxim és de tretze mil set-cents euros (13.700 euros), repartit en les següents anualitats:
  
- 2004: 10.275 euros.
  
- 2005: 3.425 euros.